ایچ ایشلری باخانی سلیمان سویلو‌دان عراقین قندیل بؤلگه‌سین‌دکی تروریست مؤوضع‌لرینه عملیات سیگنا‌لی.
سلیمان سویلو، تورکیه بؤیوک میلت مجلیسینده، قندیله عملیات ائدیله‌بیله‌جگی مئساژینی وئردی.
سویلو، "قندیله گئدیب اوتوراجاییق. سرحدین 25 کیلومتر اؤته‌سینده‌کی، کمپ‌لرین هامی‌سینی دارماداغین ائدجییک" دئدی.
ترورلا مبارزه‌نین بیر سوره‌ج اولدوغونو و 14 آیدیر ایچ ایشلری باخانلیغگی ائتدیگینی خاطیرلا‌دان سویلو، بون‌لاری قید ائتدی:
"من هئچ بیر گون پ‌کاکا بو تاریخده بیته‌جک دئمدیم. من هر زامان ممکون اولدوغو درجه‌ده پروسه تعریفی ائتمه‌یه چالیشدیم. باهاردا بونو ائدجییک، پاییزدا اونو ائدجییک... نئجه استراتژی ایله گئتدیگیمیزی بیلیریک. ائده‌جگییمیز شئی آچیق و آیدین‌دیر. بیر، سرحدیمیزین 25 کیلومتر اؤته‌سینده‌کی دوشرگه‌لرین هامی‌سینی دارماداغین ائتمک. ایکی، قندیله  گئدیب اوتوراجاییق و اورادا بیزیم حاکمیتیمیزین اورتایا قویولدوغونو گؤرجییک. کورد وطنداشیمیز، ایستدیگی قدر سیاست آپارسین ایستدیگی قدر باشقا پارتیدن اولسون، ایستدیگی یئره سس وئره‌بیلمه حاقی اولسون، سونونا قدر سایغیمیز وار آنجاق قندیلین قورخوسون‌دان و تهدیدله دئییل".
باخان سویلو، دوغو و گونئی دوغو‌داکی وطنداشین دؤولت ایله ترور هؤرگوتو آراسیندا سیخیشدیریلماما‌سی لازیم اولدوغونو قید ائده‌رک،
"ائتممیز گرکن ایش بللی. دؤولت ترور هؤرگوتو ایله اوغراشا‌جاق، اورا‌داکی وطنداشیمیز حیاتین نورمال آخارینا گؤره ادعا‌لارینا، هدف‌لرینه، احتیاج‌لارینا گؤره یاشایا‌جاق. دؤولتین وظیفه‌سی بودور. ترورلا مباریزه آیری، بونو آجیما‌سیز شکیلده حیاتا گئچیرجییک. بو پروسه‌نی 21.جی عصره داشیماق ایستمیریک، ترور هؤرگوتلرینه بیر استثمار ساحه‌سی بوراخماق ایستمیریک. اونلار بیزیم وطنداشیمیز" دئدی.
